പ്രായപൂര്ത്തിയാകാത്ത മക്കളെ ഉപേക്ഷിച്ച് ഒളിച്ചോടാന് ശ്രമിച്ച അധ്യാപികയും യുവാവും അറസ്റ്റില് മറയൂര് : പ്രായപൂര്ത്തിയാകാത്ത മക്കളെ ഉപേക്ഷിച്ച് ഒളിച്ചോടാന് ശ്രമിച്ച അധ്യാപികയും യുവാവും അറസ്റ്റില് . കോവില്കടവ് സ്വദേശി വിവേക് 33, മറയൂര് ചെമ്മണ്കുഴി സ്വദേശിനിയും കോതമംഗലം കവളങ്ങാട് സ്കൂള് അധ്യാപികയുമായ വിനീത 33 എന്നിവരെയാണ് മറയൂര് പോലീസ് പിടികൂടിയത്. ഭാര്യയും മൂന്ന് മക്കളുമുള്ളയാളാണ് വിവേക് . വിനീതയ്ക്കും ഭര്ത്താവും മക്കളുമുണ്ട് . യുവതിയെ കാണാനില്ലെന്ന് കാട്ടി ഭര്ത്താവ് നല്കിയ പരാതിയിലാണ് പോലീസ് ഇരുവരെയും പിടികൂടിയത് . മറയൂരില്നിന്ന് കടക്കാനുള്ള ശ്രമത്തിനിടെയാണ് ഇവര് പിടിയിലായത് . പ്രായപൂര്ത്തിയാകാത്ത മക്കളെ ഉപേക്ഷിച്ച് കടക്കാന് ശ്രമിച്ചതിനാല് ജൂവനൈല് ജസ്റ്റിസ് ആക്ട് ചുമത്തിയതായി പോലീസ് പറഞ്ഞു.ഇരുവരെയും ദേവികളും കോടതിയില് ഹാജരാക്കി. വിവേകിനെ പീരുമേട് ജയിലിലേക്കും വിനീതയെ കാക്കനാട് ജയിലിലേക്കും റിമാന്ഡ് ചെയ്തു.